OpenLLM-France/wikimedia huggingface dataset:
# El nom del vent

El nom del vent. Crònica de l'Assassí de Reis: Primer dia (en anglès: The Name of the Wind. The Kingkiller Chronicle: Day One) és una novel·la de fantasia èpica escrita per Patrick Rothfuss, escriptor estatunidenc i professor adjunt de llengua i filologia anglesa a la Universitat de Wisconsin. Va publicar-se per primer cop als Estats Units el 2007 i a Catalunya el 2011.
Aquesta novel·la forma part de la trilogia Crònica de l'Assassí de Reis, els altres dos títols són: El temor d'un home savi i una altra novel·la encara no publicada, Les portes de pedra (títol encara no definitiu).

## Sinopsi

L'obra es desenvolupa en un món fantàstic (ambientat en l'edat mitjana) i narra la història de com Kvothe (pronunciat "cuoud"), mag, assassí, enamorat, músic, estudiant i aventurer, es va convertir en un personatge llegendari. Usant el nom de Kote per ocultar la seva veritable identitat, regenta una apartada posada anomenada Pedra Fita acompanyat del seu deixeble Bast, fins que un dia Devan Lochees, un autor interessat a escriure les biografies de les figures més importants del seu temps i conegut com a "Cronista", el troba i intenta convèncer-lo que li reveli la seva veritable història. Kvothe finalment hi accedeix amb la condició de fer-ho en tres dies.
El Nom del Vent, el primer llibre de la trilogia Crònica de l'assassí de reis, constitueix el primer dels tres dies en què Kvothe explica la seva història. Aquesta comença en els durs anys de la seva infància com a membre d'una família d'artistes itinerants (els RUH) formada per músics, actors, acròbates i joglars. En aquest ambient, creix convertint-se en un nen prodigi alegre i diplomàtic. Un dia coneix a Abenthy, mag i arcanista. Quan el veu cridant al vent el convida que s'uneixi a la seva troupe (grup d'artistes itinerants). Aquest descobreix en Kvothe un talent natural i decideix convertir-se en el seu primer mestre. Els seus pares són morts pels Xandrian, uns dimonis que maten a aquells que difonen la seva història, així que Kvothe es veurà obligat a passar tres anys pidolant a la gran metròpolis de Tarbean on haurà de suportar dures condicions per poder sobreviure. La història evoluciona fins a un sobtat succés que l'obliga a canviar la seva vida. Després d'això pateix una sèrie d'esdeveniments i reptes que el porten a viatjar a la Universitat, on, músic i estudiant, estudia per poder arribar a ser un gran arcanista.

## Enllaços externs

* El nom del vent en català Arxivat 2015-05-09 a Wayback Machine.
# Roberto Moreira

Roberto Franco Moreira (São Paulo, 1961) és un cineasta i guionista brasiler.
Va ser premiat al Festival de Brasilia de 1997 pel guió de Um Céu de Estrelas, de Tata Amaral, que va escriure amb Jean-Claude Bernardet.
El seu primer largmetratge, Contra Todos, va rebre diversos premis, entre els quals la millor pel·lícula i actriu (Sílvia Lourenço) al Festival do Rio; millor direcció, actor (Giulio Lopes), premi de direcció d'art i crítica al Cine PE; i el premi Silver Firebird al Festival de Hong Kong.

## Filmografia
### Curtmetratges

* 1986 - Além das Estrelas
* 1987 - O Quadro não Sangra
* 1990 - Amargo Prazer
* 1989 - Nasce a República (documental)
* 1992 - Modernismo: os Anos 20 (documental)
* 1998 - Viagens na Fronteira (documental)

### Llargmetratges

* 1992 - Oswaldianas (episodi “A princesa Radar”)
* 2004 - Contra Todos
* 2009 - Quanto Dura o Amor?.
* 2021 - Terapia do Medo

## Referències

* ↑ Roberto Moreira. FilmeB
* ↑ Contra Todos. Enciclopédia Itaú Cultural.
* ↑ Roberto Moreira. Enciclopédia Itaú Cultural

## Enllaços externs

* Quanto Dura o Amor?, de Roberto Moreira (Brasil, 2009)
* Catálogo com a produção intelectual de Roberto Moreira cadastrada pela Biblioteca da ECA-USP
# Indicador metal·locròmic

Un indicador metal·locròmic (també anomenat indicador complexomètric) és un colorant ió-cròmic, és a dir, que canvia el seu color en presència de certs ions de forma definitiva. Aquests indicadors formen un complex feble amb els ions de la dissolució el qual té un color diferent a quan no es forma el complex (quan no està unit a l'ió). Aquesta característica els fa útils per a la quantificació de cations de metalls en diferentes medis. Aquests tipus d'indicadors també són coneguts com a indicadors pM.

## Ús d'indicadors en valoracions complexomètriques

En química analítica, els indicadors metal·locròmics s'utilitzen en valoracións complexomètriques per indicar el moment exacte en què tots els ions metàl·lics de la dissolució són segrestats per un agent quelant (el qual sol ser el EDTA). Alguns indicadores metal·locròmics són sensibles a l'aire i es destrueixen. Alguns cops, durant la valoración, la disolución pot perdre color i s'hauran d'afegir unes gotes més d'indicador per poder continuar valorant.
L'ús d'aquests indicadors es basa en la reacció:
    MI + Y ⇌ MY + I
On I és l'indicador quan no forma el complex,Y reaccionarà amb M per formar el complex MY. Així arribarà un moment que l'equilibri estarà molt desplaçat cap a la dreta, per tant tindrem més I que MI, i com que aquests dos són de diferent color, la dissolució canviarà de tonalitat. En aquests moment s'haurà arribat al punt d'equivalència.
També s'ha de tenir en compte que els indicadors metal·locròmics ho són també d'acid-base, i s'ha de controlar el ph per no obtenir resultats erronis.

## Exemples

Els indicadors complexomètrics són molècules orgàniques solubles en aigua. Alguns exemples són:
* Calceína amb EDTA de calci
* La curcumina per al bor, encara que el canvi de color vermell de la curcumina també es produeix per al pH> 8,4
* Negre d'eriocorm T per al calci, magnesi i alumini
* Fast Sulphon Negre amb EDTA per al coure
* Hematoxilina per al coure
* Muréxida de calci i de terres rares
* Taronja de xilenol pel gal·li, indi i escandi

## Referències

* Complexometric indicator
* Connors, Kenneth A.(1981). Curso de análisis farmacéutico (ensayo del medicamento). ISBN 8429171134
# Notropis rubescens

Notropis rubescens és una espècie de peix cipriniforme de la família dels ciprínids.

## Morfologia

Els mascles poden assolir els 8,4 cm de longitud total.

## Distribució geogràfica

Es troba a Nord-amèrica: Carolina del Sud i Geòrgia (Estats Units).

## Referències

* ↑ Rafinesque C. S. 1818. Description of two new genera of North American fishes, Opsanus, and Notropis. Am. Monthly Mag. Crit. Rev. v. 2 (3) (gener del 1818). 203-204.
* ↑ BioLib (anglès)
* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# La Roche-sur-Yon

La Roche-sur-Yon és un municipi francès, situat al departament de Vendée i a la regió del País del Loira. L'any 2004 tenia 50.800 habitants.
# Dytiscus latissimus

Dytiscus latissimus és una espècie de coleòpter capbussador dins la família Dytiscidae.

## Descripció

Dytiscus latissimus pot arribar a fer 38-44 mm de llargada. És similar en estructura a l'espècie Dytiscus marginalis, però és més gros i més ample. És un depredador que s'alimenta de gran varietat de preses, incloent altres insectes, els capgrossos i petits peixos. Abans de submergir-se recull bombolles d'aire en les seves ales el qual passa pels espiracles.

## Distribució

Es troba al centre i nord d'Europa. Està oficialment protegida a la UE.

## Hàbitat

Habita en llocs de vegetació densa principalment de Carex i Equisetum, a les vores dels llacs o en basses profundes.

## Galeria

* Il·lustració de Fauna Germanica: Die Käfer des deutschen Reiches (vol. I, pl. 39) (1908)

## Referències

* Foster, G. 1996. Dytiscus latissimus. 2006 IUCN Red List of Threatened Species. Downloaded on 9 August 2007.
* Fauna europaea Arxivat 2014-01-06 a Wayback Machine.
* Anders N. Nilsson, Mogens Holmen - The aquatic Adephaga (Coleoptera) of Fennoscandia and Denmark, vol. 2
# Physalaemus albonotatus

Physalaemus albonotatus és una espècie de granota que viu a l'Argentina, Bolívia, el Brasil, el Paraguai i, possiblement també, Uruguai.

## Referències

* Aquino, L., Reichle, S., Silvano, D. & Langone, J. 2004. Physalaemus albonotatus. Llista Vermella d'Espècies Amenaçades de la UICN 2006. Consulta: 16 de gener de 2008.
# El noi sense color i els seus anys de pelegrinatge

El noi sense color i els seus anys de pelegrinatge (色彩を持たない多崎つくると、彼の巡礼の年 Shikisai o Motanai Tazaki Tsukuru to, Kare no Junrei no Toshi) és una novel·la de Haruki Murakami publicada el 2013i següent novel·la publicada després de 1Q84.

## Personatges

* Tsukuru Tazaki (多崎つくる; escrit col·loquialment com 多崎作): el protagonista. Té 36 anys, és solter. Li agraden les estacions de tren des de petit, i es dedica a dissenyar-les per una companyia de trens de Tòquio.
* Kei Akamatsu (赤松慶): un amic de l'escola del protagonista. Viu a Nagoya, on té un negoci d'èxit.
* oshio Oumi (青海悦夫): un altre company d'escola del protagonista. Viu a Nagoya, on ven cotxes de la marca Lexus.
* Yuzuki Shirane (白根柚木): també companya d'escola del protagonista. És professor de piano. Vivia a hammatsu abans de morir.
* Eri Kurono Haatainen (黒埜恵里; エリ・クロノ・ハアタイネン): és també companya de l'escola. Artista del fang (terrissaire), està casada amb un home Finés que va anar al Japó per aprendre l'ofici. Viu a Finlàndia.
* Sara Kimoto (木元沙羅): en Tsukuru n'està enamorat. És dos anys més gran que el protagonista. Treballa per una agència de viatges. Viu a Tòquio.
* Haida (灰田): un dels pocs amics de la universitat. Dos cursos més jove que el protagonista. Va desaparèixer abans de l'inici del nou semestre.

## Altres obres de l'autor

* Despietat país de les meravelles i la Fi del Món
* Tòquio blues
* Kafka a la platja
* 1Q84

## Referències

* 1 2 «El noi sense color i els seus anys de pelegrinatge». Editorial Empúries. [Consulta: 14 novembre 2013].
* ↑ (japonès) "Haruki Murakami's new novel, Colorless Tsukuru Tazaki and His Years of Pilgrimage, to be released April, 12" Arxivat 2013-04-11 a Wayback Machine., MSN Sankei News, 15 March 2013.
* ↑ (japonès) "Murakami's new novel will be released April 12th! The mystery of 'Colorless' 'Tsukuru Tazaki' 'Pilgrimage' Special Feature" Arxivat 2013-12-01 at Archive.is, a Bungeishunjū, 11 April 2013.
* ↑ "Hundreds queue for new Murakami novel", The Bookseller, 12 August 2014
* ↑ "Fiction Bestsellers: Week of 31 Aug 2014" Arxivat 2020-11-20 a Wayback Machine., iDreamBooks, 1 September 2014

## Enllaços externs

* Article de Xavier Serrahima a Núvol
# Unión Regionalista Almeriense

Unión Regionalista Almeriense (URAL) va ser un partit polític regionalista de la província d'Almeria a Espanya constituït el 28 de desembre de 1995, que promovia l'autonomia política de la província d'Almeria com una comunitat autònoma independent d'Andalusia.
La Onión Regionalista ALmeriense va ser coneguda com la URAL. Va obtenir 838 vots a les eleccions generals espanyoles de 2000 Va ser un dels partits en signar el Manifest d'Almeria el desembre del 1998 que pretenia unir-se amb altres partits per tenir més força en la política espanyola. A les eleccions al Parlament d'Andalusia de 2000 aconseguí 1.520 vots.
Aquest partit recollia la idea que la província d'Almeria no és andalusa i té una identitat diferenciada. Sostenien l'argument amb els resultats del referèndum per l'autonomia andalusa, on el 60% dels vots van ser contraris.

## Referències

* ↑ «Memorias de una tierra dormida» (en castellà). [Consulta: 16 desembre 2023].
* ↑ «Dades electorals detallades de les Eleccions a Corts Generals 2000». Arxivat de l'original el 2012-06-30. [Consulta: 11 maig 2008].
* ↑ EFE «Las formaciones regionalistas acuerdan crear una plataforma» (en castellà). El País [Madrid], 14-12-1998. ISSN: 1134-6582.
* ↑ Badiola, Juan José Sánchez. Desmontando España: El gran fraude de los separatismos: el gran fraude de los separatismos (en castellà). Vision Libros, 2005-12-12, p. 26. ISBN 978-84-9983-051-3.
# Notropis photogenis

Notropis photogenis és una espècie de peix cipriniforme de la família dels ciprínids.

## Morfologia

Els mascles poden assolir els 14 cm de longitud total.

## Distribució geogràfica

Es troba a Nord-amèrica.

## Referències

* 1 2 «Notropis photogenis» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pekoza

Pekoza (en rus: Пекоза) és un poble de la República de Marí El, a Rússia, que en el cens del 2010 tenia 22 habitants. Pertany al districte rural de Voljsk.

## Referències

* ↑ План Генерального Межевания Казанского уезда
# Laura DeMarco

Laura Grace DeMarco és una matemàtica i professora de matemàtiques a la Universitat Harvard. La seva recerca se centra en els sistemes dinàmics i l'anàlisi complexa.
DeMarco va obtenir el doctorat a la Universitat Harvard l'any 2002 sota la supervisió de Curtis T. McMullen. Va obtenir una NSF Postdoctoral Fellowship i va ser L. E. Dickson Instructor a la Universitat de Chicago del setembre de 2002 a l'agost de 2005. Va ser també professora ajudant a la Universitat de Chicago, i llavors es va traslladar a la Universitat d'Illinois a Chicago, on va obtenir una plaça fixa i va ser ascendida a professora. Es va traslladara a la Universitat Northwestern dins 2014, i va ser promoguda a Henry S. Noyes Professor de Matemàtiques l'any 2019, abans que es mudés a la Universitat Harvard al 2020.
DeMarco és una organitzadora del GROW (Graduate Research Opportunities for Women).
L'any 2013 va esdevenir membre de la Societat Americana de Matemàtiques. Al 2017, va rebre el Premi Ruth Lyttle Satter de Matemàtiques de l'AMS per les seves contribucions en dinàmica complexa, teoria potencial, i l'emergent camp de la dinàmica aritmètica. Al 2020, DeMarco va ser elegida membre de l'Acadèmia Nacional de Ciències dels Estats Units.
Va ser conferenciant convidada al Congrés Internacional de Matemàtics de 2018, parlant en la secció en Sistemes Dinàmics i Equacions Diferencials Ordinàries.

## Referències

* ↑ Laura DeMarco Home Page at Harvard
* ↑ Notices of the AMS, 64, pàg. 316.
* ↑ «Math Department announces three new faculty members» (en anglès americà). Harvard Gazette, 23-06-2020. [Consulta: 12 agost 2020].
* ↑ List of Fellows of the American Mathematical Society
* ↑ Ruth Lyttle Satter Prize 2017
* ↑ «NAS Election 2020».
* ↑ Speakers.
* ↑ Laura DeMarco a YouTube

## Bibliografia

* Hartnett, Kevin. 3-D Fractals Offer Clues to Complex Systems, 3 gener 2017.
# Dzaoudzi

Dzaoudzi és un municipi francès, situat al departament d'ultramar de Mayotte. Està formada per les viles de Dzaoudzi i Labattoir.
El 2017 tenia 17.831 habitants. Fou l'antiga capital de Mayotte. Des de 2014 l'alcalde és Saïd Omar Oili.

## Personatges il·lustres

* Toifilou Maoulida, futbolista
* Boinali Saïd Toumbou (1960), polític, diputat a l'Assemblea Nacional francesa

## Enllaços externs

* (francès) Consell departamental de Mayotte.
* (francès) Comunes de Mayotte al web de l'Insee
# Eizo Yuguchi

Eizo Yuguchi (Osaka, Japó, 4 de juliol de 1945 - Nara, Japó, 2 de febrer de 2002) fou un futbolista japonès que disputà cinc partits amb la selecció japonesa.

## Enllaços externs

* National Football Teams
* Japan National Football Team Database
# Rubén Berríos Martínez

Rubén Berríos Martínez (Aibonito, Puerto Rico, 21 de juny de 1939) és un polític, advocat i escriptor porto-riqueny; actual president del Partit Independentista Porto-riqueny (PIP) i president d'honor de la Internacional Socialista. Ha estat tres vegades senador, i candidat recurrent del PIP a governador de Puerto Rico durant tres dècades.
Va liderar les protestes de l'illa de Culebra contra la Marina dels Estats Units d'Amèrica pel seu ús militar. També és un líder per a la Causa de Vieques i va ser arrestat i empresonat per desobediència civil.

## Biografia

Rubén Berríos va néixer a Aibonito, Puerto Rico. Va assistir a l'escola secundària al Col·legi Sant Ignasi de Loiola (1957). Es va llicenciar en Administració d'Empreses i Economia a la Universitat de Georgetown el 1961, es va doctorar en Dret per la Universitat Yale i també per lUniversitat d'Oxford. Va fer un post-doctorat d'investigació a Suècia, la seva primera esposa era sueca i el seu fill Rubén va néixer a Estocolm. Ha estat professor titular de Dret a la Universitat de Puerto Rico des de 1967.

## Vida política

Quan tenia trenta-un anys, el 1970, va ser elegit president del Partit Independentista Porto-riqueny, partit membre de la Internacional Socialista. Sota el seu lideratge, el PIP ha adoptat un programa socialista democràtic. Tot i que ha tingut un èxit limitat a les eleccions per governador de Puerto Rico dels anys 1976, 1980, 1988, 2000 i 2004 (va perdre cada vegada sigui contra el candidat del Partit Popular Democràtic -PPD- o el del Partit Nou Progressista -PNP-), ha gaudit de gran èxit electoral en relació amb la seva candidatura al Senat de Puerto Rico que ha rebut més vots que qualsevol altre candidat a les eleccions de 1972, 1984, 1992 i 1996. Durant la seva presència al Senat va patrocinar la legislació que permet als empleats públics a unir-se a un sindicat, els drets de les dones, reformes universitàries, el medi ambient i la lluita contra el militarisme.
Defensa la independència de Puerto Rico contra la dominació dels Estats Units d'Amèrica. El 1971, va liderar un moviment de desobediència civil contra la Marina dels Estats Units a l'illa de Culebra. Per la seva acció política, amb altres dirigents del PPI, fou empresonat tres mesos. Va ser expulsat de la càtedra de la Facultat de Dret de la Universitat de Puerto Rico, decisió que fou anul·lada pels tribunals després de quatre anys de litigi. En aquest es va donar a conèixer un dels seus principis que el va fer famós: "violar la llei imperialista és complir amb la llei de la pàtria."

## Referències

* ↑ Estívaliz, Iñaki «Representante no oficial de Puerto Rico reclama a Obama la autodeterminación» (en castellà). La Vanguardia, 11-04-2015 [Consulta: 5 juliol 2015].
* ↑ Marrero, Rosita «Rubén Berríos luchó ¡Por la dignidad y la patria!» (en castellà). Primera Hora [Puerto Rico], 25-04-2013 [Consulta: 5 juliol 2015].

## Enllaços externs

* Biografía de Ruben Berríos a Cambio Político (castellà)
* Rubén Berríos Martínez a YouTube
# Indicador de pobresa

Els indicadors de pobresa o índexs de pobresa són paràmetres desenvolupats per les Nacions Unides per mesurar el nivell de vida dels països. Segons l'ONU, els indicadors de pobresa reflecteixen millor la quantitat de privació en comparació amb l'Índex de Desenvolupament Humà. Es poden usar per elaborar mapes de pobresa, en la línia del treball històric de Charles Booth. La major part de la desigualtat econòmica entre persones ve donada pel lloc de naixement (60% de les diferències)

## Índex de pobresa multidimensional

Des de 2010, el nou índex de pobresa multidimensional (IPM o MPI -Multidimensional Poverty Index-) suplanta els índexs de pobresa humana (IPH i IPH-1/IPH-2)
* IPH - Índex de pobresa o indicador de pobresa
* IPH 1 - Índex de pobresa humana per països en desenvolupament (IPH-1, elaborat a partir de 1998).
* IPH 2 - Índex de pobresa humana per països de l'OCDE seleccionats (IPH-2, elaborat a partir de 1998).

## Índex de pobresa en els països desenvolupats

L'informe de desenvolupament humà defineix aquest indicador com "un indicador compost que mesura les privacions en tres dimensions bàsiques de l'índex de desenvolupament humà: una vida llarga i saludable, coneixement, i un estàndard decent de vida". La fórmula per calcular-és:
* HPI-1 = $\left[{\frac {1}{3}}\left(P_{1}^{\alpha }+P_{2}^{\alpha }+P_{3}^{\alpha }\right)\right]^{\frac {1}{\alpha }}$
$P_{1}$: Probabilitat en néixer de no sobreviure als 40 anys (100X) $P_{2}$: Taxa d'analfabetisme en l'adult $P_{3}$: Mitjana no ponderada de la població sense accés sostenible a una font d'aigua tractada i nens de baix pes per l'edat $\alpha$: 3

## Índex de pobresa humana per als països de l'OECD

L'informe de desenvolupament humà defineix aquest indicador com "un indicador compost que mesura les privacions en tres dimensions bàsiques de l'índex de desenvolupament humà: una vida llarga i saludable, coneixement, i un estàndard decent de vida i tenint en compte la mesura d'exclusió social". La fórmula per calcular-és:
* HPI-2 = $\left[{\frac {1}{4}}\left(P_{1}^{\alpha }+P_{2}^{\alpha }+P_{3}^{\alpha }+P_{4}^{\alpha }\right)\right]^{\frac {1}{\alpha }}$
$P_{1}$: Probabilitat en néixer de no sobreviure als 60 anys (100x) $P_{2}$: Taxa d'analfabetisme en l'adult $P_{3}$: Població per sota de la línia de pobresa (50% de la mitjana de l'ingrés per llar ajustat) $P_{4}$: Taxa d'atur de llarg termini (més de 12 mesos sense feina) $\alpha$: 3

## Referències

* ↑ Milanovic, Branko, Los que tienen y los que no tienen, Alianza, 2011
* ↑ Índex de pobresa multidimensional des de 2010 El IPM o MPI está desarrollado por la PNUD y la OPHI (Oxford Poverty and Human Development Initiative)

## Enllaços externs

* Informe de desenvolupament humà Arxivat 2011-07-18 a Wayback Machine.
* Càlcul dels indicadors de desenvolupament humà Arxivat 2007-07-04 a Wayback Machine.

## Vegeu també

* Llindar de pobresa